Ffe abalimi n’abalunzi tukyalemeddwa okulwanyisa embeera enzibu gye tuyitamu kuba tulekebwa ebbali mu kukubaganyaebirowoozo ku biyinza okutuyamba.
Ebibiina bingi ebivuddeyo nti birwanirira omulimi n’omulunzi wa bulijjo, sso ng’ebisinga ekigendererwa kyabyo kya kwekkusa, sso sikuyamba nga bwe bikirambika.
Mmaze ebbanga nga nnima muwogo, kasooli, ebitooke, ne lumonde naye nfuna okusoomoozebwa ku biwuka ebirumba ebirime, endwadde, enkyukakyuka mu budde n’ensigo enjingirire.
Gavumenti efubye okutuyamba ng’eyita mu pulogulaamu zaayo ez’enjawulo. Mulimu okutuwa ensigo ezembala okulwanyisa ebiwuka nendwadde naye ate waliwo ezitatuyambye.
Waliwo lwe nnafuna emiti gya muwogo kyokka era ne girumbibwa obulwadde obumugengewaza. Ensangi zino mpulira waliyo ensigo ennoongooseemu ezitalumbibwa ndwadde naye ate waliwo abaziremesa okukozesebwa.
Mutuwe ku mukisa okubikozesa osanga tunaayambibwa. Barisiyoy Jemimah Chairperson Farmers’ Forum Busukuma Sub County Wakiso District
lug_Latn lug_Latn lug_Latn lug_Latn lug_Latn sun_Latn